Quina categoria de dones apareix en l'òpera?
En l'òpera hi ha una categoria de dones fortes i astutes que, sense gaires contemplacions, són capaces de manipular i governar homes que es creuen poderosos pel simple fet d'haver nascut mascles. Solen ser protagonistes d'òperes còmiques. La Serpina, de La serva padrona de Pergolesi, va ser una de les primeres, però també es poden anomenar la Susanna (Le nozze di Figaro), la Rosina (Il barbiere di Siviglia), Donna Fiorilla (Il turco in Italia) o Alice Ford i les seves comares (Falstaff), entre d'altres. Però, la reina d'aquesta llarga llista de dones amb empenta és la gran Isabella, de L'italiana in Algeri.
fortes i astutes